ลุ้น SET บวกต่อ! ตามตปท. รับแรงหนุน “ฟันด์โฟลว์” ไหลเข้า
ลุ้น SET บวกต่อ! ตามตปท. รับแรงหนุน “ฟันด์โฟลว์” ไหลเข้าต่อเนื่อง และยอดผู้ติดเชื้อในประเทศที่เริ่มลดลง ส่งผลบวกต่อหุ้นกลุ่มเปิดเมืองให้ฟื้นตัวขึ้น
ลุ้น SET บวกต่อ! ตามตปท. รับแรงหนุน “ฟันด์โฟลว์” ไหลเข้าต่อเนื่อง และยอดผู้ติดเชื้อในประเทศที่เริ่มลดลง ส่งผลบวกต่อหุ้นกลุ่มเปิดเมืองให้ฟื้นตัวขึ้น
29 มี.ค. 2565

นายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์รายย่อย บล.ซีจีเอส-ซีไอเอ็มบี (ประเทศไทย) กล่าวว่า ตลาดหุ้นไทยเช้านี้ปรับตัวขึ้นต่อ สอดคล้องกับตลาดหุ้นอื่นในภูมิภาคเอเชียและตลาดหุ้นทั่วโลก โดยได้รับแรงหนุนจากเงินทุนต่างชาติ (Fund Flow) ที่ยังไหลเข้ามาต่อเนื่อง และจำนวนผู้ติดเชื้อโควิด-19 ในประเทศก็เริ่มปรับตัวลดลง ส่งผลดีต่อหุ้นที่เกี่ยวข้องกับการเปิดประเทศ แต่อย่างไรก็ตามตลาดหุ้นบ้านเราคงขึ้นไม่ได้มาก จากราคาน้ำมันดิบที่ร่วงลง 7% กดดันต่อหุ้นกลุ่มพลังงาน หลังนักลงทุนกังวลจีนประกาศล็อกดาวน์เมืองเซี่ยงไฮ้ เพื่อควบคุมการแพร่ระบาดของโควิด-19
ทั้งนี้ให้แนวรับไว้ที่ 1,675-1,680 จุด และแนวต้าน 1,690-1,700 จุด มองว่าหากวันนี้ดัชนีสามารถยืนเหนือระดับ 1,686 จุดได้ จะทำให้ตลาดฯ กลับมาเป็นขาขึ้นรอบใหม่